Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 19. számú melléklet a 46/2009. (XII. 30.) PM rendelethez
Paragraph Index: 178

19. számú melléklet a 46/2009. (XII. 30.) PM rendelethez ADATLAP a keret-előrehozási kérelem indokolásához Keret-előrehozási igény összege: Rövid indokolás: I. Rendelkezésre álló likvid fedezet összesen: ebből: - előirányzat-felhasználási keretszámla záró egyenlege az igénylés - keret-előrehozás kért időpontjáig várható = saját bevétel = időarányos támogatási keretnyitás II. A rendelkezésre álló forrást terhelő fizetési kötelezettségek összesen: ebből: - személyi juttatás - munkaadókat terhelő járulékok - egyéb befizetési kötelezettségek (bevételek utáni, központosított - intézmény üzemeltetés, fenntartás rendszeres kiadásai (közüzemi számlák stb.) III. Szabadkeret (+), forráshiány (-) (I-II.): IV. A keret-előrehozást követően a folyamatos működést, feladatellátást biztosító források: - havi időarányos támogatási keret (figyelembe véve a visszapótlás összegét, illetve a támogatási előirányzat-módosítást) - várható havi átlagos bevétel Bevétel összesen: Várható havi átlagos kiadás: fejezet aláírása Kitöltési útmutató a keret-előrehozási kérelem indokolásához elnevezésű adatlaphoz A központi költségvetési szervek átmeneti likviditási gondjai megoldására az időarányosan finanszírozott kiadási előirányzatok terhére, időarányostól eltérő támogatási keret-előrehozási igényt nyújthatnak be a Magyar Államkincstárhoz az EG-02/A adatlapon, melyhez minden esetben csatolni kell az indokolást tartalmazó adatlapot. - Fejrész: a keret-előrehozást igénylő költségvetési szerv megnevezésére, valamint az intézményt azonosító ÁHT feltüntetésére szolgál. - Keret-előrehozási igény összege: a likviditási gondok megoldásához szükséges támogatási keret összegét kell tartalmaznia. - Rövid indokolás: a keret-előrehozás céljának rövid ismertetésére szolgál. Az indokolást bővebben a kísérő levél tartalmazhatja. - I. Rendelkezésre álló likvid fedezet összesen: a költségvetési szerv keret-előrehozási igényének felmerülése (benyújtása) időpontjában rendelkezésre álló előirányzat-felhasználási keret számla egyenlegének és a keret-előrehozás kért időpontjáig várható, a keret számlára befolyó bevételeinek, illetve jóváírandó - az igényelt keret-előrehozás nélküli - támogatási keret együttes összege kimutatására szolgál. Az összegnek meg kell egyeznie az alatta felsorolt részletezés együttes összegével. - II. A rendelkezésre álló forrást terhelő fizetési kötelezettségek összesen: a keret-előrehozási igény felmerülése (benyújtása) időpontjától a következő havi támogatási keret jóváírásáig teljesítendő összes fizetési kötelezettség kimutatására szolgál. Az összegnek meg kell egyeznie az alatta felsorolt részletezés együttes összegével. - III. Szabadkeret (+), forráshiány (-) (I-II.): az I. Rendelkezésre álló likvid fedezet összesen és a II. A rendelkezésre álló forrást terhelő fizetési kötelezettségek összesen sorok különbözeteként kell megállapítani. - IV. A keret-előrehozást követően a folyamatos működést, feladatellátást biztosító források: a keret-előrehozási igény teljesítését követő időszak összes várható bevétele (támogatással együtt) és kiadása egy hónapra vetített átlagának kimutatására szolgál. A havi támogatási keret kimutatásánál figyelembe kell venni a várható támogatási előirányzat növekedést vagy csökkenést, valamint a már engedélyezett és az igényelt keret-előrehozás visszapótlását. - Fedezethiány esetén az irányító szerv intézkedése, garanciája: amennyiben a várható havi átlagos kiadás nagyobb mint a várható összes bevétel, az irányító szervnek nyilatkoznia kell, hogy milyen módon biztosítja a költségvetési szerv adósságmentes működését. - Fejezet aláírása: az irányító szervnek kell az adatlapot cégszerű aláírásával ellátnia. Amennyiben az irányító szerv szükségesnek tartja az igényt benyújtó költségvetési szerv aláírását is kérheti, de ebben az esetben is szükséges a fejezet aláírása.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes